9. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 341 της 13/30 Μαΐου 1972 (ΦΕΚ Α΄ 80) Περί χαρακτηρισμού ως οριστικώς διατηρητέων ή μη εγγράφων εν τοις Αρχείοις της Κεντρικής Υπηρεσίας του Υπουργείου Δικαιοσύνης των ετών 1955 μέχρι και του έτους 1969. Έχοντες υπ’ όψιν: 1)Τας διατάξεις της παρ. 1 του άρθρ. 8 του Ν.Δ. 3983/1959 «περί μέτρων τινών προς βελτίωσιν της λειτουργίας των Δημοσίων Υπηρεσιών» και 2)την υπ’ αριθ. 273/1972 γνωμοδότησιν του Συμβουλίου της Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρ.1.-Χαρακτηρίζονται ως οριστικώς διατηρητέα έγγραφα εν τοις Αρχείοις του Υπουργού Δικαιοσύνης εκ των ετών 1955 μέχρι και του έτους 1969, τα ακόλουθα: 1)Τα διάφορα βιβλία της Υπηρεσίας (πρωτόκολλα), συσχετίσεως εγγράφων, προσωπικού, μητρώα, ευρετήρια εγγράφων, πρακτικά κλπ.) και οι ατομικοί φάκελλοι του προσωπικού. 2)Αι πάσης φύσεως γνωμοδότησεις. 3)Παν έγγραφον αφορών εις νομοπαρασκευαστικήν εργασίαν. 4)Τα πάσης φύσεως Δ/τα εκδοθέντα υπό του Υπουργείου Δικαιοσύνης. 5)Αι αποφάσεις αι αφορώσαι διορισμούς, προαγωγάς, μεταθέσεις, απολύσεις υπαλλήλων εμμίσθων και αμίσθων υπαγομένων εις την αρμοδιότητα του Υπουργείου Δικαιοσύνης. 6)Παν έγγραφον σχετικόν με την έκδοσιν εγκληματιών. 7)Τα έγγραφα των αναρρωτικών αδειών μετά των εν αυτοίς ιατρικών γνωματεύσεων. 8)Παν έγγραφον το οποίον κατά την κρίσιν του Γενικού Γραμματέως ή των αρμοδίων Γενικών Διευθυντών εμφανίζει ενδιαφέρον από νομικής, ιστορικής ή κοινωνικής απόψεως. Άρθρ.2.-Χαρακτηρίζονται ως προσωρινώς διατηρητέα: Α΄Επί μίαν δεκαετίαν από της εκδόσεώς των τα ακόλουθα: 1)Τα δικαιολογητικά πάσης φύσεως δαπανών. 2)Αι εκθέσεις περί διενεργηθέντων διαχειριστικών ελέγχων. 3)Αι εκθέσεις επιθεωρήσεως των Δικαστικών Υπηρεσιών και των Φυλακών, Σωφρονιστικών και Αναμορφωτικών Καταστημάτων. (Αντί της σελ. 74,03) Σελ. 74,03(α) Τεύχος 462-Σελ. 59 Αρχείο 6.Α.ζ.8-9 Β΄.Επί μίαν πενταετίαν από της εκδόσεώς των τα ακόλουθα: 1)Τα πάσης φύσεως σχέδια ποινικής καταστάσεως εκδοθέντα συνεπεία αιτήσεως ιδιωτών ή διαφόρων Αρχών. 2)Οι πίνακες των συνταχθέντων δελτίων Ποινικού Μητρώου υπό παντός Ποινικού Δικαστηρίου. 3)Αι καταστάσεις των περιελθόντων εις την υπηρεσίαν του Τμήματος Ποινικού Μητρώου, δελτίων Ποινικού Μητρώου. 4)Αι εκθέσεις επιθεωρήσεως των υπηρεσιών Ποινικού Μητρώου. 5)Αι αιτήσεις μετά των σχετικών δικαιολογητικών περί απονομής Β. Χάριτος ως και αι σχετικαί γνωμοδοτήσεις και η τελική κρίσις του Ανωτάτου Άρχοντος. 6)Αι αποφάσεις εγκρίσεως πιστώσεων και 7)η αλληλογραφία της Υπηρεσίας Εντελλομένων Εξόδων του Υπουργείου Δικαιοσύνης. Γ΄.Επί μίαν τριετίαν από της εκδόσεώς των τα ακόλουθα: 1)Αι αποφάσεις εγκρίσεως δαπανών αρτοτροφοδοσίας. 2)Η αλληλογραφία η σχετική με την έγκρισιν πιστώσεων. 3)Αι αποφάσεις εγκρίσεως συσσιτίου εις χρήμα. 4)Αι αποφάσεις εκδόσεως ενταλμάτων πληρωμής. 5)Αι εντολαί αποστολής υλικού. 6)Τα υπό υπηρεσιών του Υπουργείου τούτου τιθέμενα έγγραφα υπό την ένδειξιν «Αρχείον». Άρθρ.3.-1.Τα έγγραφα των υπό στοιχ. Α, Β,Γ του προηγουμένου άρθρου, μετά την παρέλευσιν των ως άνω τασσομένων προθεσμιών, αποσύρονται αυτεπαγγέλτως, παρά της αρμοδίας υπηρεσίας, εκ των οικείων φακέλλων, δυνάμενα να εκποιηθώσι προς βιομηχανικήν πολτοποίησιν κατά τας κειμένας διατάξεις. 2.Εξαιρέσει των εν τοις άρθρ. 1 και 2 αναφερομένων εγγράφων, άπαντα τα εν τοις Αρχείοις του Υπουργείου Δικαιοσύνης λοιπά έγγραφα των ετών 1955 μέχρι και του έτους 1969 χαρακτηρίζονται ως άχρηστα και αποσύρονται εκ των οικείων φακέλλων, δυνάμενα ως ανωτέρω, να εκποιηθώσι κατά τας κειμένας διατάξεις. Εις τον αυτόν επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. Σελ. 74,04(α) Τεύχος 462-Σελ. 60 6.Α.ζ.9 Αρχείο